stanford-oval/wikipedia huggingface dataset:
סשה רויז

| --- | --- |

סשה רויז, (2011)
 לידה:  21 באוקטובר 1973 (בן 51) תל אביב, ישראל ישראל
 מדינה:  קנדה, ישראל 
 תקופת הפעילות:  מ-2001 
 מקום לימודים:  בית הספר למשחק של גילפורד 
 פרופיל ב-IMDb
 
סשה רויז (באנגלית: Sasha Roiz; נולד ב-21 באוקטובר 1973) הוא שחקן קולנוע וטלוויזיה יהודי-קנדי יליד ישראל.
ביוגרפיה

רויז נולד בתל אביב להורים יהודים ממוצא רוסי, המשפחה היגרה למונטריאול שבקנדה בשנת 1980.
רואיז למד משחק בבית הספר למשחק של גילפורד.
קריירה

רויז הופיע במספר סדרות טלוויזיה פופולריות בארצות הברית בהן: "שקר לי", "שליחות קטלנית: יומני שרה קונור", "מיאמי", "קאסל" ו-"האוס".
בשנת 2003 שיחק בסדרת הדרמה "חוקי המשחק" של רשת ESPN בתור סטיבן ליילס.
בעקבות תפקידו בסרט המצליח "היום שאחרי מחר" משנת 2004 הופיע גם במספר סרטים, בהם "16 רחובות", "איש השנה" "לא ייאמן" ו"פומפיי". תפקיד ראשון גילם במותחן מדע בדיוני העצמאי "חילוץ".
בשנים 2011–2017 גילם רויז את תפקיד שון רנארד, מפקד במשטרת פורטלנד ומכשף בסדרת הטלוויזיה "גרים".
משנת 2017 מגלם רואיז את תפקיד בנט, סגן הנשיא, בסדרת המדע הבדיוני "המושיעים" ברשת CBS האמריקאית.
בשנת 2019 שיחק בפרק 1 בעונה 4 של "לוציפר".
בשנת 2020 דיבב בסרט "סופרמן: הבן האדום" את דמותו של האל ג'ורדן.
בשנת 2019 שיחק בעונה הראשונה של סדרת המסתורין הקנדית "Departure" בערוץ גלובל טלוויז'ן נטוורק (אנ') את דמותו של פאבל בארטוק.
בשנת 2022 דיבב את דמותו של קישלובסקי בסרט "אדומה אש". באותה שנה הצטרף בתור גילום דמותו של ג'ק דייטון בעונה השמינית של סדרת הדרמה הרפואית "שיקגו MED" שיצר דיק וולף עבור רשת NBC.
חיים אישיים

רויז מתגורר כיום בלוס אנג'לס. רויז דובר צרפתית ורוסית בנוסף לאנגלית.
ג'ון נובל

| --- | --- |

ג'ון נובל, 2012
 לידה:  20 באוגוסט 1948 (בן 76) פורט פירי, אוסטרליה 
 מדינה:  אוסטרליה 
 תקופת הפעילות:  מ-1984 
 מקום לימודים:  Rostrevor College 
 צאצאים:  סמנתה נובל 
 פרופיל ב-IMDb
 
ג'ון נובל (באנגלית: John Noble; נולד במדינת אוסטרליה הדרומית ב-20 באוגוסט 1948) הוא שחקן טלוויזיה, קולנוע ותיאטרון אוסטרלי.
ביוגרפיה

בשנת 2002 שיחק בסרט הטלוויזיה "אאוטסיידר" את פרגוס האנטר, לצד נעמי ווטס.
בשנת 2017 החל לשחק בסדרת המדע הבדיוני "המושיעים" ברשת CBS האמריקאית, בתפקיד ניקולס טאנז, דודו של דאריוס. בשנת 2015 הצטרף לקאסט בסדרת הטלוויזיה המצליחה ״אלמנטרי״, גם היא של רשת CBS, בתפקיד מורלנד הולמס, אביו של שרלוק הולמס.
פילמוגרפיה חלקית

טלוויזיה:
All Saints‏ (2004-1998)
24 - שיחק שגריר רוסי
פרינג' שם הוא משחק תפקיד ראשי - שיחק לצד השחקנית האוסטרלית אנה טורב
מגרש המשחקים של השטן (2014)
רייק (2014)
אלמנטרי - החל לשחק החל מהעונה הרביעית בתור מורלנד הולמס, אביו של שרלוק הולמס
מסע בין כוכבים: פרודיג'י (2021) - דיבוב דמותו של בעל האוב
קאובוי ביבופ (2021) - קאליבן
Debris‏ (2021) - אוטו
דמדומי האלים (TBA) - הארפנקל (דיבוב)
קולנוע:
מסכת הקוף (2000)
שר הטבעות: שיבת המלך (2003)
שֶׁבֶר (2004)
לילה אחד עם המלך (2006)
איירבנדר (2010)
The Mule ‏(2014)
לזמן את הרוע 3: בשליחות השטן (2021)
ניתוק (2025)
שמואל רוזנטל

ערך זה עוסק בכדורגלן ישראלי. אם התכוונתם למשמעות אחרת, ראו .
שמואל (שמוליק) רוזנטל (נולד ב-22 באפריל 1947) הוא כדורגלן עבר ישראלי, שחקן נבחרת ישראל בכדורגל בשנות השישים והשבעים והישראלי הראשון שזכה לחוזה מקצועני ושיחק בקבוצה אירופאית. רוזנטל שיחק בעיקר בעמדת הקשר השמאלי.
ביוגרפיה

רוזנטל נולד לשולמית, ילידת פולין, ולמרדכי, שנמנה עם סגל נבחרת ליטא בכדורגל שהשתתפה במכביה השנייה ב-1935. אביו נשאר בארץ ישראל לאחר הטורניר, ובסופו של דבר הצטרף להפועל פתח תקווה. רוזנטל החל לשחק כדורגל בהפועל פתח תקווה בגיל 10, ובסוף עונת 1963/1964 החל לשחק באופן קבוע בקבוצה הבוגרת.
ביוגרפיה > קריירה כשחקן ומאמן

בעונות 1965/1966 ו-1966/1968 הציג יכולת גבוהה בליגה שזיכתה אותו בתואר כדורגלן העונה בישראל לעונות אלו.
בקיץ 1971, קיבל הצעה להתאמן עם קבוצת בורוסיה מנשנגלדבך מהבונדסליגה, בעת שהיה במחנה אימונים וסיבוב של משחקי אימון עם הפועל פתח תקווה באירופה. בנוסף בדק רוזנטל מספר הצעות לחותם על חוזה מקצועני עם קבוצה באירופה. על פי הכללים באותה עת, מעבר של שחקנים בין מדינות חייב תקופת הסגר של 12 חודשים, שבמסגרתה השחקן לא יוכל לקחת חלק פעיל בתחרויות. באוגוסט הודיע רשמית שהוא מבקש להיכנס לתקופת הסגר. בעקבות הכניסה להסגר תבעה אותו הפועל פתח תקווה על הפרת חוזה. בהמשך התאמן מדי פעם עם הקבוצה בתקופת ההסגר, אך לא שיחק.
במאי 1972 חתם באופן רשמי על חוזה עם בורוסיה מנשנגלדבך והצטרף לאימוני הקבוצה, ובכך היה לכדורגלן הישראלי הראשון שחתם על חוזה מקצועני עם קבוצה אירופאית בכירה. אמנם היו לפניו שחקנים ישראלים ששחקו בצורה מקצוענית ברחבי העולם, אך הם עשו זאת במדינות כמו דרום אפריקה ואוסטרליה שלא נחשבו כמובילות בכדורגל העולמי. באוגוסט 1972, שיחק לראשונה במדי הקבוצה. השחקן מרדכי שפיגלר גם הוחתם בקבוצה באותה עת, אך הקבוצה נאלצה לוותר עליו, לאחר שכבר החתימה שני שחקנים זרים, על פי המגבלות דאז.
הוא הצליח להתקבל לקבוצה בזכות קשריו של עמנואל שפר, מאמן נבחרת ישראל, עם המאמן הגרמני האנס וייסוויילר. מנשגלדבאך נחשבה באותה עת כאחת מקבוצות העילית של הכדורגל האירופאי, ובשורותיה שיחקו שחקנים מובילים בנבחרת מערב גרמניה, כגון ברטי פוגטס וגינטר נצר, שנחשב אז בעיני רבים כשחקן הטוב בעולם. רוזנטל שיחק בקבוצה עונה אחת (1972/1973) שבסיומה הגיעה הקבוצה למקום החמישי בליגה הגרמנית. תחילה זכה רוזנטל להצלחה, אך בהמשך העונה איבד את מקומו בהרכב הראשון. הוא היה שותף ב-13 משחקים וכבש שער אחד.
איתרע מזלו של רוזנטל, והוא חתם בקבוצה בדיוק באותה שנה בה התרחש טבח הספורטאים באולימפיאדת מינכן. המוסד ביקש כי ישמרו על השחקן, וכתוצאה מכך התלוו לקבוצה שוטרים גרמנים לכל מקום. השחקנים במינשנגלאדבך, שמעולם לא היו רגילים להתנהגות כזאת, ראו בכך מטרד של ממש, מחו קשות על הליווי ובקשו מראשי המועדון לשחרר את השחקן הישראלי. בנוסף, היה חשש, כי אם ינסו לפגוע ברוזנטל, הדבר יעשה ללא הבחנה, וכתוצאה מכך שחקנים גרמנים יפגעו גם הם. בתחילת עונת 1973/1974 עוד שיחק רוזנטל בגרמניה, אך בהמשכה הוא חזר להפועל פתח תקווה, ושיחק שם שלוש שנים נוספות.
הפועל פתח תקווה ירדה לליגת המשנה בסיום עונת 1975/1976, ולאחר מכן עזב רוזנטל ושיחק במשך שנתיים בבית"ר תל אביב. השיג השיא שלו עם הקבוצה היה הופעה בגמר גביע המדינה בכדורגל ביוני 1977, בו הפסידה למכבי תל אביב.
באפריל 1978 חתם על חוזה בקבוצת "אוקלנד סטומפרס" מליגת ה-NASL האמריקנית, שם שיחק שתי עונות. בקיץ 1979 חזר לבית"ר תל אביב שם שיחק במשך שנתיים, אחר כך שנתיים בהפועל לוד, שם שיחק כבלם.
בעונת 1983/1984 שיחק כמאמן שחקן במכבי הרצליה מליגה א'. ביולי 1984 חתם על חוזה כמאמן בבית"ר רמלה, אך בתחילת עונת 1984–1985 התפטר ועבר לאמן את הפועל לוד. אותה אימן שנתיים, כולל ירידה ועליה מהליגה הארצית בסוף עונת 1985/1986. אחר כך פרש מכדורגל.
ביוגרפיה > קריירה בנבחרות ישראל

רוזנטל היה הקפטן של נבחרת הנוער של ישראל, ובמאי 1965 זכה עמה בגביע אסיה. עם נבחרת הנוער זכה שוב בגביע ב-1966 ו-1967.
ביוני 1965 ערך את הופעת הבכורה שלו במדי נבחרת ישראל במשחק מול נבחרת בולגריה, במסגרת המשחקים המוקדמים לטורניר הגביע העולמי של 1966. אחר כך שיחק בנבחרת ישראל, בעת שזכתה במקום השלישי בגביע אסיה בכדורגל 1968, והוזמן פעמיים להיות חבר בנבחרת כוכבי אסיה. ב-1968 השתתף באולימפיאדת מקסיקו סיטי במדי נבחרת ישראל שסיימה במקום החמישי בטורניר. ב-1970 השתתף עם נבחרת ישראל בהעפלה לטורניר המונדיאל שנערך במקסיקו, ושיחק בהרכב הראשון בשלושת משחקי שלב הבתים מול נבחרת אורוגוואי, מול נבחרת שוודיה ומול נבחרת איטליה. ב-43 המשחקים שלו בנבחרת הוא שיחק בעיקר בתפקידים הגנתיים.
בינואר 1973 שיחק במשחק ידידות יחד עם מנשנגלאדבך, נגד נבחרת ישראל בבלומפילד. בנובמבר 1973 שיחק את משחקו האחרון במדי נבחרת ישראל, במשחק ידידות מול נבחרת ארצות הברית. בסך הכל ייצג רוזנטל את ישראל ב-43 משחקים בינארציים, וכבש בהם שני שערים.
ביוגרפיה > לאחר הפרישה

לאחר הפרישה עבד רוזנטל כסוכן ביטוח, נקלע לחובות וב-1997 נעצר והורשע, לאחר שהודה בניסיון הברחה של 13 ק"ג קוקאין ממקסיקו לישראל. הוא נידון ל-13 שנים מאסר, אך השתחרר לאחר שריצה ארבע שנות מאסר.
לאחר מכן[דרושה הבהרה] החל לעבוד בחברת החשמל. בעשור השני של המאה ה-21 עבר להתגורר בערד ושימש, בין היתר, כמנהל המקצועי של קבוצת מכבי ערד תמר.
תארים אישיים

כדורגלן העונה בישראל (2) : 1965/1966, 1968/1969
פר הכהן המשיח

.
כהן גדול שחטא בחטא שזדונו כרת, חייב להביא פר להקרבה
פר הכהן המשיח הוא סוג של קרבן חטאת המיוחד לכהן גדול שנמשח בשמן המשחה. בניגוד לאדם רגיל שחטא שמביא כבשה או שעירה, הרי שכהן גדול שחטא מביא פר להקרבה כחטאת פנימית.
המקור בתורה

אִם הַכֹּהֵן הַמָּשִׁיחַ יֶחֱטָא לְאַשְׁמַת הָעָם, וְהִקְרִיב עַל חַטָּאתוֹ אֲשֶׁר חָטָא פַּר בֶּן בָּקָר תָּמִים לַ-ה' לְחַטָּאת. ד וְהֵבִיא אֶת הַפָּר אֶל פֶּתַח אֹהֶל מוֹעֵד לִפְנֵי ה', וְסָמַךְ אֶת יָדוֹ עַל רֹאשׁ הַפָּר וְשָׁחַט אֶת הַפָּר לִפְנֵי ה'. ה וְלָקַח הַכֹּהֵן הַמָּשִׁיחַ מִדַּם הַפָּר, וְהֵבִיא אֹתוֹ אֶל אֹהֶל מוֹעֵד. ו וְטָבַל הַכֹּהֵן אֶת אֶצְבָּעוֹ בַּדָּם וְהִזָּה מִן הַדָּם שֶׁבַע פְּעָמִים לִפְנֵי ה' אֶת פְּנֵי פָּרֹכֶת הַקֹּדֶשׁ. ז וְנָתַן הַכֹּהֵן מִן הַדָּם עַל קַרְנוֹת מִזְבַּח קְטֹרֶת הַסַּמִּים לִפְנֵי ה' אֲשֶׁר בְּאֹהֶל מוֹעֵד, וְאֵת כָּל דַּם הַפָּר יִשְׁפֹּךְ אֶל יְסוֹד מִזְבַּח הָעֹלָה אֲשֶׁר פֶּתַח אֹהֶל מוֹעֵד. ח וְאֶת כָּל חֵלֶב פַּר הַחַטָּאת יָרִים מִמֶּנּוּ, אֶת הַחֵלֶב הַמְכַסֶּה עַל הַקֶּרֶב וְאֵת כָּל הַחֵלֶב אֲשֶׁר עַל הַקֶּרֶב. ט וְאֵת שְׁתֵּי הַכְּלָיֹת וְאֶת הַחֵלֶב אֲשֶׁר עֲלֵיהֶן אֲשֶׁר עַל הַכְּסָלִים וְאֶת הַיֹּתֶרֶת עַל הַכָּבֵד עַל הַכְּלָיוֹת יְסִירֶנָּה. י כַּאֲשֶׁר יוּרַם מִשּׁוֹר זֶבַח הַשְּׁלָמִים וְהִקְטִירָם הַכֹּהֵן עַל מִזְבַּח הָעֹלָה. יא וְאֶת עוֹר הַפָּר וְאֶת כָּל בְּשָׂרוֹ עַל רֹאשׁוֹ וְעַל כְּרָעָיו וְקִרְבּוֹ וּפִרְשׁוֹ. יב וְהוֹצִיא אֶת כָּל הַפָּר אֶל מִחוּץ לַמַּחֲנֶה אֶל מָקוֹם טָהוֹר אֶל שֶׁפֶךְ הַדֶּשֶׁן וְשָׂרַף אֹתוֹ עַל עֵצִים בָּאֵשׁ עַל שֶׁפֶךְ הַדֶּשֶׁן יִשָּׂרֵף.
סוגי הקרבנות

הדיעה המקובלת היא, שדינו של הכהן גדול נקבע בעיקר לפי הזמן שחטא, ולא לפי הזמן שנודע לו. אבל רבי שמעון סבור שגם שעת ידיעת החטא, הזמן בו נודע לכהן שחטא - הזמן בו חל חיוב הקרבן למעשה, קובע גם הוא, ולכן אם נודע לכהן גדול שחטא עוד לפני שהתמנה, אין לו להביא לא קרבן הדיוט - מכיוון שנודע לו בתור כהן גדול, ולא קרבן הדיוט, כי זמן החטא היה בתור הדיוט.
הגמרא מסופקת בסיבת טעמו של רבי שמעון, שהדיוט שנודע לו בתור כהן גדול אינו מביא קרבן הדיוט. האם הסיבה לכך היא בכך שהשתנה דין קרבנו, או שהסיבה לכך היא בכך שהכהן גדול השתנה והפך לאדם אחר, בדומה לדיני שינוי במשפט העברי, ואם כן באשם תלוי שלא השתנה דינו, עליו להביא קרבן.
סוגי החטאים והקרבנות > גדרו ההלכתי של כהן גדול להבאת קרבנות

הכהן גדול הוא אדם ציבורי, מעשיו משפיעים על כל העם, שכן קרבנות העם תלויים בו, מסיבה זו כותבת התורה "אם הכהן המשיח יחטא לאשמת העם", כאשר הכוהן המשיח חוטא הרי דבר זה גורם אשמה לעם.
מסיבה זו, נחשב הכהן גדול כציבור לעניין הבאת הקרבנות. אין הוא מביא על מעשה שנעשה מתוך שגגה, ללא הוראה מוטעית שגרמה למעשה, כנלמד מהפסוק "לאשמת העם", והוא חייב רק אם חטאו נגרם על ידי הוראה מוטעית, שלו או של בית הדין.
כמו כן, הוראתו לעצמו דינה כהוראת בית הדין לעם ישראל לכל דבר, ולכן אם ההוראה לא הייתה כראוי, לפי כל כללי ההוראה, שנעשית על פי ה"מופלא" חכם בית הדין שבקי בהלכה יותר מכולם, וכן שההוראה תעשה בשוגג גמור, ושהמעשה יעשה בשוגג ובשעת עשיית המעשה לא ידע שההוראה היא מוטעית.
כמו כן, מכיוון שהוראתו לעצמו דינה כהוראת בית הדין המרכזי של עם ישראל, כמו שבית הדין, כאשר הם הורו הוראה מוטעית והכשילו את הציבור עליהם להביא פר הנקרא קרבן חטאת הקהל, כך גם הכהן גדול מביא לקרבן פר. כך גם, בדומה לבית הדין, אין הוא מחויב להביא קרבן, רק אם ההוראה הייתה הוראה שאינה עוקרת כליל מצווה מהתורה.
סוגי החטאים והקרבנות > חיובי הבאת הקרבנות

מכיוון שפסקיו שווים בדינם לפסקי הסנהדרין, הוא מצטרף עימם למניין, אם הורו יחד, כך שלפי ההלכה האומרת שקרבן חטאת הקהל מובא רק אם רוב הציבור היהודי חטא, ניתן לצרף במניין גם את הכהן הגדול. חכמי הגמרא הסתפקו מאוד מה הגדר של הוראה משותפת. אחת מהסברות אותן הציע אביי, הייתה שרק אם הורו במקום אחד נחשבת הוראתם למשותפת, אבל אם הורו בשני מקומות נפרדים, נחשבת הוראת הכהן המשיח והוראת בית הדין לשתי הוראות נפרדות, אך רבא דחה את הסברא, וקבע בפשטות שכדי ששתי ההוראות יחשבו כשתי הוראות נפרדות לעניין חיוב הבאת הקרבנות, עליהן להיות בשני נושאים שונים.
כן הסתפקו חכמי הגמרא, אם הוראה בנושאים שונים שעונשם שווה, כמו למשל  איסור אכילת חלב שבשני מקומות שונים בגוף, שמקור האיסור בפסוק של שתי חתיכות החלב שמשני המקומות - שונה, האם דינם כמו איסור אכילת חלב ואיסור עבודה זרה, שגם איסורם נלמד משני פסוקים שונים, או שמא דווקא כאשר שתי ההוראות הן בחלב ועבודה זרה, שהקרבנות שיש להביא על חטאים אלו, שונים זה מזה, שהרי על איסור עבודה זרה יש להביא עז לקרבן בניגוד לחלב, שכמו כל איסור לא תעשה שיש להביא כבשה או עיזה.
הערות שוליים

↑  תלמוד בבלי, מסכת הוריות, דף י', עמוד א'.
↑  רש"י על החומש במקומו, מתוך מסכת הוריות.
↑  תלמוד בבלי, מסכת הוריות, דף ו', עמוד ב'.
1 2  ראו בערך קרבן חטאת הקהל.
↑  משנה דף ג' עמוד ב' אומרת דין זה על בית דין והמשנה בדף ז' עמוד א' מזכירה דין זה שנית ומוסיפה אותו על הכהן והגמרא לומדת מהפסוק:" אם הכהן המשיח יחטא לאשמת העם.."(ויקרא, ד, ג) הרי הכהן כעם וצריך לבטל מקצת ולקיים מקצת.
↑  תלמוד בבלי, מסכת עבודה זרה, דף ז', עמוד ב'.
שער תל שילה - המקום בו נפטר עלי הכהן. עלי הכהן נחשב לכוהן משיח, מכיוון שנמנה בין הכהנים ששימשו במשכן שילה, לפני שנגנז שמן המשחה.
מייקל ג'ונסטון

| --- | --- |

ג'ונסטון בקומיק-קון, סן דייגו, 2016
 לידה:  22 בפברואר 1996 (בן 28) קרוליינה הצפונית, ארצות הברית 
 מדינה:  ארצות הברית 
 תקופת הפעילות:  מ-2012 
 פרופיל ב-IMDb
 
מייקל ג'ונסטון (באנגלית: Michael Johnston; נולד ב-22 בפברואר 1996) הוא מדבב ושחקן קולנוע וטלוויזיה אמריקאי. התפרסם בשל תפקידו כקורי בראיינט בסדרת הטלוויזיה "זאב צעיר" ובתפקיד ראשי בסרט האינדי "סלאש".
ביוגרפיה

ג'ונסטון גדל ברוטרפורדטון, קרוליינה הצפונית. לאחר שסיים את לימודיו בבית הספר התיכון, הוא עבר לשיקגו ושם למד משחק. הוא שהה בשיקגו חצי שנה לפני שעבר ללוס אנג'לס כדי לעסוק במשחק.
קריירה > דיבוב

ג'ונסטון מדבב לעיתים סרטי אנימציה ומשחקי וידאו.
קולו של ג'ונסטון נשמע במשחקי וידאו ובסדרות אנימציה, כמו "Nagi-Asu: A Lull in the Sea" ו"זק סטורם".
קריירה > קולנוע וטלוויזיה

ג'ונסטון הופיע בכמה סדרות טלוויזיה. בין היתר גילם את שיק בסדרה "אוקוורד". הוא שיחק את קורי בראיינט, בשתי העונות האחרונות בסדרת הטלוויזיה "זאב צעיר".
בשנת 2016 ג'ונסטון שיחק בתפקיד הראשי בסרט הקומדיה העצמאי "סלאש", שם גילם את ניל, תלמיד תיכון בן 15 שכותב ספרות "סלאש". הוא הופיע גם בסרט האימה Bornless Ones.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Bee Wars | באזאלוט |  |
| 2016 | Slash | ניל |  |
| 2016 | Bornless Ones | זאק |  |
| 2018 | Crazy for the Boys | צ'אד |  |
| 2018 | המאסטרו | פייטרו קסטלנובו-טדסקו |  |
| 2019 | Ride Your Wave | ווסאבי קוואמורה | דיבוב |
| 2019 | Drama Drama | צ'אד |  |
| 2020 | The Academy of Magic | שון | דיבוב |
| 2021 | מלכודת בספארי | נואה הלסי |  |
| 2024 | נערת האוני שלי | היראג'י | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012–2014 | TOME: Terrain of Magical Expertise | דמויות שונות | דיבוב; 3 פרקים |
| 2015 | אוקוורד | בוגר בית ספר | פרק: "The Graduates" |
| 2015 | Nagi-Asu A Lull in the Sea | Atsushi Minegishi | דיבוב; 4 פרקים |
| 2015–2016 | כיתת ההתנקשות | קולות שונים | דיבוב; 47 פרקים |
| 2015–2017 | זאב צעיר | קורי בראיינט | 28 פרקים |
| 2016 | לאסטמן | קולות שונים | דיבוב; 5 פרקים |
| 2016 | גאון אמיתי | לוק וואלאס | פרק: "It's Your Friendly Neighborhood Spider Silk Surgery" |
| 2016–2017 | Tales of Zestiria the X | מיקליו | דיבוב; 26 פרקים |
| 2016–2018 | זאק סטורם | זאק סטורם | דיבוב; 37 פרקים |
| 2017 | בית: הרפתקאות עם טיפ ואו | קיאנו | דיבוב: פרק: "Tip's Deep Dish/Garbage Day" |
| 2018 | סופרגירל | אדם | פרק: "Rather the Fallen Angel" |
| 2019 | Demon Slayer: Kimetsu No Yaiba | סוצ'י | דיבוב; 4 פרקים |
| 2019 | The InBetween | אד רובן הצעיר | פרק: "The Devil's Refugee" |
| 2020 | דוק רופאת צעצועים | ווילי | דיבוב; פרק: "The Great McStuffins Meltdown" |
| 2022 | S.W.A.T. | ווטסון | פרק: "Cry Foul" |
| 2023 | אקומה קון | אקומה קון | דיבוב; 12 פרקים |
| 2024 | Legends of Evergreen Hills | בלייק | דיבוב; פרק: "The Hidden Portals" |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2012 | Dust: An Elysian Tail | ריד |  |
| 2015 | סיפורי זסטיריה | מיקליו |  |
| 2017 | Kingdom Hearts HD 2.8 Final Chapter Prologue |  | תפקיד קולי בגרסה האנגלית |
| 2018 | Last Year: The Nightmare | ניק |  |
| 2019 | Kingdom Hearts III |  | תפקיד קולי בגרסה האנגלית |
| 2019 | Fire Emblem Heroes | Lugh |  |
| 2019 | מועדון האפלה | שחקן זכר, דאקסטון "דאקס" |  |
| 2020 | הנוקמים | דנטה |  |
הערות שוליים

1 2 3  Hinzmann, Dennis (11 במאי 2015). "Hot List: "Teen Wolf"'s Michael Johnston". Out. נבדק ב-18 באוגוסט 2016. {{cite web}}:  (עזרה)
↑  Leydon, Joe (14 במרץ 2016). "SXSW Film Review: Slash". Variety. {{cite web}}:  (עזרה)
↑  Oebel, Nicole (10 בספטמבר 2015). "Teen Wolf interview with Michael Johnston". myFanbase. {{cite web}}:  (עזרה)
1 2  "Michael Johnston, Actor (Zach)". Bornless Ones official site. אורכב מ-המקור ב-2018-07-19. נבדק ב-2020-10-12.
↑  Love, Ryan (16 במאי 2015). "Teen Wolf newcomer Michael Johnston teases gay romance in fifth series". Attitude. {{cite web}}:  (עזרה)
↑  Kit, Borys (29 במאי 2015). "Necessary Roughness actress nabs female lead in indie comedy Slash". The Hollywood Reporter. {{cite web}}:  (עזרה)
↑  "Bornless Ones". The Film Catalogue.(הקישור אינו פעיל)
↑  "Bornless Ones". High Octane Pictures.
↑  "Colton Haynes returns to Teen Wolf Season 5? Hot new guy cast to play Mason's new love interest". Venture Capital Post. 14 במאי 2015. {{cite web}}:  (עזרה)
רב צבאי

רב הצי האמריקני ארנולד רזניקוב בזירת הפיגועים בבסיסי הכוח הרב-לאומי בביירות, 23 ב-אוקטובר 1983. רזניקוב חובש כיפה מאולתרת שנקרעה ממדי עמיתו, קצין הדת הקתולי ג'ורג' פּוּצ'יארֶלי.
רב צבאי הוא רב הפועל במסגרת יחידה צבאית, ומעניק שירותי רבנות לחייליה.
בצבאות זרים

בממלכה ההבסבורגית, הרבנים הראשונים בצבא עשו זאת במסגרת חיל המורדים ההונגרי של 1848. יצחק איינהורן היה הראשון לקבל מינוי רשמי, אם כי לאופולד לעף שירת עוד לפניו. ב-1866 מונה הרב הראשון בצבא הרשמי. במלחמת העולם הראשונה, שירתו 133 קציני דת יהודים בשלושת הצבאות של אוסטרו-הונגריה..
ב-1860 מונה הרב הצבאי האמריקני הראשון, יעקב פרנקל מפילדלפיה. הרב הצבאי הבריטי הראשון היה פרנסיס ליון כהן, ב-1892.
הרב מיכאל אדלר היה הרב הצבאי הראשי בצבא הבריטי במלחמת העולם הראשונה..
בחיל החפרים המלכותי, שבו שירתו רבים מבני היישוב בארץ ישראל, היו מקיימים תפילות, סעודות ולימוד תורה, עם הגיע הרב הצבאי למקום, ואתו תשמישי הקדושה. במלחמת העולם השנייה התפרסם אברהם קלאוזנר. הסופר חיים פוטוק שימש רב צבאי בעת מלחמת קוריאה. בשנת 2021 הוכנס לשורות הצבא הגרמני רב צבאי ראשון מאז עליית הנאצים.
בשנת 2023 בזמן מלחמת רוסיה–אוקראינה, לראשונה בהיסטוריה הצבאית של אוקראינה גויס רב אורתודוקסי לתפקיד רב צבאי ראשי. בזמן המלחמה שירתו עד מספר מאות חיילים יהודים.
בישראל > במלחמת העצמאות

הרב אברהם זיידה הלר אמנם מעולם לא לבש מדי צבא, אך פעל לגיוס חיילים ופסק שיש לחלל שבת בעת המלחמה ולהצטרף ללוחמים. תמונות החיילים הצפתיים בעלי הפיאות - במידה רבה היא בזכותו.
בישראל > בצה"ל > ראשית הרבנות הצבאית

טרם הקמת צה"ל הוקמה בהגנה "המחלקה לענייני דת", ומספר חודשים לפני ההכרזה על הקמת מדינת ישראל החליט מפקד ההגנה - ישראל גלילי, על הקמת מחלקה מיוחדת שתטפל בהסדרת העניינים הדתיים. עם הקמת צה"ל קיבלה המחלקה בהגנה את השם "השירות הדתי", ובמקביל הוקמה בצה"ל הרבנות הצבאית. זמן קצר לאחר מכן מוזגו "השירות הדתי" והרבנות הצבאית ובסוף 1948 פרסם הרמטכ"ל, רא"ל יעקב דורי את פקודות המטכ"ל הראשונות על הקמת הרבנות הצבאית.
עד מבצע קדש, צה"ל ראה את עצמו בעיקר כצבא עממי נוסח מזרח אירופה, ואת העידוד הרוחני עשו קציני חינוך דוגמת אבא קובנר, שהגיע מהנהגת הפרטיזנים.
רבנים אזרחים שימשו בטקסי הזיהוי והקבורה של חללי הקרבות. לשם דוגמה את קבורת הרוגי הטבח בגוש עציון - שנקברו תחילה בקבר אחים, ערך הרב אריה לוין בטקס אשר כלל גורל הגר"א.
עם כניסתו לתפקיד של הרב שלמה גורן,  חל מפנה בתפקידי הרב הצבאי. עם סיומו המוצלח של מבצע קדש הממשלה הייתה נרגשת ביותר. הכנסת נעמדה על רגליה (פרט לבודדים) וראש הממשלה דוד בן-גוריון הודיע על כינון "ממלכת ישראל השלישית". באווירה זו יצא הרב לטקס "קידוש הארץ" בסיני - שכלל התזת מים ממקווה טהרה לאורך הגבולות החדשים. במלחמת ששת הימים הרב נסע בג'יפ צבאי דרך הר הבית, השתתף במסדר מול כיפת הסלע, ולאחר מכן תקע בשופר בכותל המערבי.
במלחמת יום הכיפורים רבנים צבאיים הקימו את "ישיבת גושן" בעיר סואץ בצד המצרי על גדת התעלה - ובה היה בית כנסת ובית מדרש לחיילים. כמו כן, הרב אריה בינה הקים ישיבה נוספת בשדה התעופה פאיד.
במלחמת לבנון הראשונה לחמו יחידות הסדר של השריון. אלו נסעו עם רבנים צבאיים, שחלקם השתתף באופן פעיל בעידוד החיילים. אחד הרבנים הצבאיים הללו[דרושה הבהרה], הרב אביחי רונצקי - לימים הפך לרב הצבאי הראשי, וראה את תפקיד המורה הרוחני לחיילים כתפקידו העיקרי.
בשנת 2006 עם מינויו של הרב רונצקי הרבנות תפסה מקום רחב יותר בתפקיד הנחלת "הרוח הקרבית"
בזמן ההתנתקות התפקיד העמיד במבחן את נאמנותם של הקצינים הדתיים והרבנות הצבאית. עמדתו הבלתי מתפשרת של הרב ישראל וייס לא הייתה מקובלת על חיילים דתיים רבים, ואלו השתדלו להתחמק מהתפקיד או להתרחק מאזורים בהם יכול להתעורר חיכוך.
הרב הצבאי הראשי מקריא את דברו (ובתקופת אלוף הרב גד נבון - פרק תהלים קבוע) בטקסי זיכרון לאומיים מרכזיים.
החל מתשס"ז, יוצא לאור כתב העת מחניך על ידי הרבנות הצבאית, ורוב מוחלט של מאמריו נכתב על ידי רבנים צבאיים.
בישראל > בצה"ל > הרבנים הצבאיים לדורותיהם

אלוף הרב שלמה גורן (1948–1971)
אלוף הרב מרדכי פירון (1971–1977)
אלוף הרב גד נבון (1977–2000)
תת-אלוף הרב ישראל וייס (2000–2006)
תת-אלוף הרב אביחי רונצקי (2006–2010)
תת-אלוף הרב רפי פרץ (2010–2016)
תת-אלוף הרב אייל קרים (מ-2016)
ראו גם

הרבנים הצבאיים בצבא הבריטי
קורס רבנים צבאיים
הרבנות הצבאית
משוח מלחמה
הערות שוליים

↑  ‘Der König rief, und alle, alle kamen’ Jewish military chaplains on duty in the Austro-Hungarian army during World War I.‏ Jewish Culture and History, 2016.
↑  ספר הכבוד של יהדות בריטניה ספרו (באנגלית) של הרב מיכאל אדלר - הרב הצבאי הראשי של צבא בריטניה, במלחמת העולם הראשונה
↑  ראו מתנדבי היישוב בחיל החפרים
↑  The first Jewish chaplain of the Ukrainian army, UJE - Ukrainian Jewish Encounter (באנגלית אמריקאית)
↑  [תמונת חיילים חרדים מצפת]
↑  צה"ל אנשים ברשת - הרבנות הצבאית -, באתר www.aka.idf.il
↑  נאומו של אבא אבן על מבצע קדש
↑  הישיבה מוזכרת במאמר זה וגם בכתבה בעלון "מצב הרוח", 18 בדצמבר 2015
↑  ברמז על מלחמת אלעזר שטרן קצין חינוך ראשי ברב רונצקי - הרב הצבאי הראשי, בבלוג דוס-ואטש.
↑  המחקר בעניין
| --- | --- |
בקרת זהויות :  GND: 4330844-2 
חיילים יהודים בצבא האוסטרו-הונגרי מתפללים בבית כנסת; כרטיס ברכה לשנה טובה, מתקופת מלחמת העולם הראשונה
דוגוויל

| --- | --- |

 בימוי:  לארס פון טרייר 
 הופק בידי:  ויבקה וינדלוב
 תסריט:  לארס פון טרייר 
 עריכה:  מולי מלן סטנסגארד 
 שחקנים ראשיים:  ניקול קידמן   לורן באקול   פול בטאני   סטלאן סקארסגארד  ג'יימס קאן  זליקו איבנק
 מוזיקה:  ג'ובאני בטיסטה פרגולזי 
 צילום:  אנתוני דוד מנטל 
 מדינה:  שוודיה
 חברת הפקה:  Canal+, Memfis Film, Pain Unlimited, Sigma Films, Isabella Films, France 3, זנטרופה, Slot Machine 
 חברה מפיצה:  קולומביה טריסטר
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  19 במאי 2003
 משך הקרנה:  177 דק' 
 שפת הסרט:  אנגלית 
 סוגה:  סרט דרמה, סרט בלשי, סרט מתח, סרט אמנותי, סרט פשע 
 מקום התרחשות:  הרי הרוקי 
 תקופת התרחשות:  השפל הגדול: תקופת הובר 
 תקציב:  10,000,000‏$
 הכנסות:  16,680,836‏$
 הכנסות באתר מוג'ו:   dogville
 פרסים:  פרס האקדמיה האירופית לקולנוע לצילום (אנתוני דוד מנטל) 
 סרט הבא:  מנדרליי 
 אתר רשמי
 דף הסרט ב־IMDb
 
דוגוויל או דוגויל (באנגלית: Dogville) הוא סרט משנת 2003 של הבמאי והתסריטאי לארס פון טרייר, בכיכובם של ניקול קידמן, פול בטאני, לורן באקול וג'יימס קאן. הסרט הוא משל על החברה האנושית, ומשתמש באפקטים בימתיים תוך שימוש מינימליסטי בתפאורה על מנת לתאר את סיפורה של גרייס (המגולמת על ידי קידמן), הנמלטת מהמאפיה ומחפשת מסתור בעיר הקטנה דוגוויל.
הסרט מהווה את החלק הראשון של הטרילוגיה "ארצות הברית - ארץ האפשרויות". החלקים הבאים בטרילוגיה הם מנדרליי (2005) ווושינגטון, שעדיין לא הופק.
הסרט היה מועמד לפרס דקל הזהב של פסטיבל קאן.
מבנה העלילה

סיפור המסגרת של העלילה מועבר לצופים על ידי מספר יודע כל, בקולו של השחקן ג'ון הרט. הסיפור מסופר בתשעה חלקים, ומוצג על גבי במה עם תפאורה מינימליסטית. למעט מספר חלקי קירות ורהיטים – יתר התפאורה והקירות מצוירים על הרצפה עם כיתובים המסבירים במה מדובר. כך לדוגמה, שיחי הדומדמניות אינם מופיעים על הבמה, ומצוירת על הרצפה צורה מעגלית ולידה הכיתוב "שיחי דומדמניות".
אף שצורת תפאורה זו קיימת בתיאטרון, היא אינה מקובלת בקולנוע (למעט המערבון - מחזמר משנת 1954 - Red Garters).
הבמה נטולת התפאורה עוזרת להדגיש את משחק השחקנים ואת חשיבות הדמויות השונות מחד גיסא, ומזכירה לצופה כל הזמן כי מדובר במשל בלבד, מאידך גיסא.
בסרט נעשה שימוש רב באמצעי תאורה שונים על מנת להדגיש את זמני היום ועונות השנה. התאורה מציגה את שעות היום (שקיעה מוארת באדום), העונות (ניתן לראות את צל העננים על הבמה) והשריפה (על ידי תאורה אדומה). שימוש נוסף בתאורה מדגיש שינוי בהתייחסות הגיבורה לעיירה.
הסרט צולם באולפן בטרולהטאן שבשוודיה.
לכל אחד מפרקי העלילה יש שם, המוצג לצופים בתחילת הפרק ומתאר מה יתרחש באותו פרק, בדומה לסיפור מודפס.
תקציר העלילה > פרולוג

דוגוויל היא עיירה קטנה בהרי הרוקי שבארצות הברית. הסרט מתחיל בפרולוג בו מוצגים 24 תושבי העיר, המוצגים כאנשים טובים עם מעט תכונות רעות שקל לסלוח עליהן.
העיירה מוצגת מנקודת מבטו של טום (המגולם על ידי פול בטאני) הרוצה להיות סופר, וכן רואה את עצמו כיורש את אביו בתפקיד המורה הרוחני ומנהיג העיירה.